Waar Liefde Begin : Dagbreekuitgewers
Author: NP BARRY Genre: Roman
Dokter Laurie Kilber se lewe word onomkeerbaar verander, die dag wanneer sy by haar huis instap en twee vreemde mans gebukkend oor haar geliefdes vind. Haar oom Louis Olivier, een van die twee mense, wat die totale som van haar gesin uitmaak, lê dood op die vloer en langs hom lê haar pa, Nathan Kilber vasgevang in ŉ geweldige epileptiese aanval. Beide Louis en Nathan word beskuldig deur Kolonel Johan van Graan van die moord op Matthew Townsend agt en twintig jaar gelede vir die verkry van die plase, The Buttress, en Fortress.
Tydens navraag oor die beskuldigings en die voorval agt en twintig jaar gelede by die Suid Afrikaanse Polisie word dit duidelik dat Kolonel Johan van Graan nie net sy eie agenda bedryf nie, maar dat hy ŉ gevaarlike manipuleerder is wat nie sal stop totdat hy gekry het waarna hy soek nie.
Laurie smokkel haar pa uit die land na sy besef sy kan nie op die polisie of die regstelsel staatmaak om haar pa se onskuld te bewys nie, en besluit om self agter die waarheid kom van wat agt en twintig jaar gelede gebeur het om hom van jare se vervolging en moontlik tronkstraf te vrywaar.
Die oopmaak van die verlede, bring herinneringe van ŉ vergete kleintyd, en diepe ontnugtering en pyn vir Laurie en Matthew. Hulle gaan op ŉ soektog na die verlede want albei weet, sonder die waarheid sal daar nooit weer vrede en geluk vir hulle wees nie.
Bestellings en navrae kan gerig word aan: a3vdwest@gmail.com of tel 082 573 0283
Posted by Alta van Niekerk Posted on Jun - 1 - 2019 Comments Off on Waar Liefde Begin